ফিনল্যান্ড
ফিনল্যান্ড (ফিনীয় ভাষায় Suomen tasavalta "সুওমেন্‌ তাসাভাল্‌তা", সুয়েডীয় ভাষায়: Republiken Finland "রেপুব্লিকেন্‌ ফিন্‌লান্দ্‌") উত্তর-পশ্চিম ইউরোপে বাল্টিক সাগরের উপকূলে অবস্থিত একটি রাষ্ট্র। ফিনল্যান্ড ইউরোপের সবচেয়ে উত্তরে অবস্থিত দেশগুলির একটি। এর এক-তৃতীয়াংশ এলাকা সুমেরুবৃত্তের উত্তরে অবস্থিত। এখানে ঘন সবুজ অরণ্য ও প্রচুর হ্রদ রয়েছে। প্রাচীরঘেরা প্রাসাদের পাশাপাশি আছে অত্যধুনিক দালানকোঠা। দেশটির বনভূমি এর সবচেয়ে গুরুত্বপূর্ণ প্রাকৃতিক সম্পদ; এগুলিকে প্রায়ই ফিনল্যান্ডের "সবুজ সোনা" নামে ডাকা হয়। হেলসিঙ্কি ফিনল্যান্ডের রাজধানী ও বৃহত্তম শহর।
.এএক্স
১৭ ফেব্রুয়ারি, ২০০৬ সালে ফিনিশ পার্লামেন্ট .এস ডোমেইন নামের নিবন্ধন অনুমোদন করে। তখন থেকেই .এএক্স ডোমেইনকে টপ লেভেল ডোমেইনের মর্যাদা দেওয়া হয়। তিন বছরের মধ্যে .aland.fi এর আওতায় নিবন্ধিত অধিকাংশ ডোমেইন নামকে .এএক্স এর আওতায় নেওয়া হয়। বর্তমানে .aland.fi সাবডোমেইনের আওতায় কোন আবেদন গ্রহণ করা হয় না। যাদের এখনো .aland.fi সাবডোমেইন আছে তাদের কাছে সরকারের পক্ষ থেকে একটি বার্তা প্রেরন করা হয় .এএক্স নামে তাদের ডোমেইন নাম পরিবর্তনের জন্য।